Mørup
Mørup,
tidligere hovedgård mellem Sorø og Ringsted, nu forpagtergård under Sorø Akademi. Mørup kendes fra slutningen af 1500-t., hvor den tilhørte kronen. I 1672 overdrog Christian 5. Mørup til sin halvbroder Ulrik Frederik Gyldenløve, men allerede i 1678 overgik den til Frederik Gabel. Efter en række ejerskift overgik Mørup i 1772 til Eggert Chistoffer Knuth, der gjorde den til stamhus. I 1825 erhvervedes Mørup af Sorø Akademi, og i 1830 oprettedes der et Institut for Agerdyrkning og Forstkultur med plads til 12 elever på Mørup, men det måtte lukke efter nogle år som følge af mangel på elever.